Source: https://transparent.topolcany.sk/vseobecne-zavazne-nariadenia-vzn.phtml?id_kat_for_menu=24244&module_action__396309__id_vzn=14213
Timestamp: 2019-09-15 18:56:27+00:00
Document Index: 8683307

Matched Legal Cases: ['§ 6', '§ 9', '§ 9', '§ 13', '§ 6', '§ 9', '§ 3', '§ 15', '§ 47', '§ 48']

o rozsahu povinností pri zabezpečovaní schodnosti chodníkov na území mesta Topoľčany
Platné do: 4.10.2018
Nahradené: VZN 6/2018
Všeobecne záväzné nariadenie Mesta Topoľčany č. 3/2015 o rozsahu povinností pri zabezpečovaní schodnosti chodníkov na území mesta Topoľčany
Mesto Topoľčany na základe ustanovenia § 6 zákona č. 369/1990 Zb. o obecnom zriadení v znení neskorších predpisov a na základe § 9 ods. 3 zák. č. 135/1961 Zb. o pozemných komunikáciách (cestný zákon) v znení neskorších predpisov vydáva toto Všeobecne záväzné nariadenie Mesta Topoľčany č. 3/2015 o rozsahu povinností pri zabezpečovaní schodnosti chodníkov na území mesta Topoľčany (ďalej len VZN).
Účelom tohto VZN je upraviť v súlade s platnou právnou úpravou rozsah povinností subjektov pri zabezpečovaní schodnosti chodníkov na území mesta Topoľčany.
Nariadenie je záväzné pre osoby podľa § 9 ods. 2 zákona č. 135/1961 Zb. o pozemných komunikáciách (cestný zákon) v znení neskorších predpisov.
Vlastníci, správcovia alebo užívatelia nehnuteľností sú povinní odstraňovať závady, ktoré vznikli znečistením, poľadovicou a snehom 1). Je neprípustné zhŕňať zmetené nečistoty na miestnu komunikáciu, verejnú zeleň, do kanalizačných vpustí alebo tieto ponechať zhrnuté na chodníkoch alebo ich spaľovať.
Vlastníci, správcovia alebo užívatelia nehnuteľností sú povinní v zimnom období čistiť chodníky od snehu a poľadovice. Sneh sa musí zhŕňať na okraj chodníka k ceste alebo k miestnej komunikácii. Sneh a ľad treba odstrániť z chodníka tak, aby sa ním nezatarasili priechody cez komunikáciu, kanalizačné vpuste, vchody a vjazdy do budov alebo iných zariadení alebo plochy na manipuláciu s materiálom alebo tovarom.
Vlastníci, správcovia alebo užívatelia nehnuteľností zabezpečia čistenie celého priľahlého chodníka k nehnuteľnosti.
Vlastníci, správcovia alebo užívatelia nehnuteľností na Nám. M.R. Štefánika zabezpečia čistenie chodníka priľahlého k nehnuteľnosti v šírke 1,5 m pozdĺž nehnuteľnosti.
Vlastníci, správcovia alebo užívatelia nehnuteľností zabezpečia bez prieťahov čistenie chodníka čo najskôr tak, aby chodci a obyvatelia nehnuteľnosti boli čo najmenej obťažovaní 1).
V prípade snehovej alebo inej kalamity môže mesto Topoľčany vydať výzvu s určením podmienok pre likvidáciu kalamity v zmysle platných právnych noriem. 2)
Kontrolu tohto nariadenia sú oprávnení vykonávať príslušníci mestskej polície, hlavný kontrolór a poverení zamestnanci Mesta.
Porušenie ustanovení tohto nariadenia fyzickou osobou sa posudzuje ako priestupok. 3)
Za porušenie ustanovení tohto nariadenia právnickou alebo fyzickou osobou oprávnenou na podnikanie môže Mesto Topoľčany uložiť pokutu podľa § 13 ods. 9 zákona č. 369/1990 Zb. . o obecnom zriadení v znení neskorších predpisov.
Toto VZN č. /2015 o rozsahu povinností pri zabezpečovaní schodnosti chodníkov na území mesta Topoľčany bolo schválené na zasadnutí Mestského zastupiteľstva v Topoľčanoch dňa 25.02.2015 a nadobúda účinnosť v zmysle ustanovenia § 6 ods. 8 zákona č. 369/1990 Zb. o obecnom zriadení v znení neskorších predpisov 15-tym dňom od jeho vyvesenia na úradnej tabuli mesta.
Všeobecne záväzné nariadenie č. 3/1991 Tvorba a ochrana životného prostredia v Meste Topoľčany bolo zrušené na základe protestu prokurátora č. Pd 121/14/4406-9.
Ing. Peter Baláž v.r.
1) § 9 ods. 2 zákona č. 135/1961 Zb.
2) § 3 ods. 3, písm. d) zákona č. 369/1990 Zb. o obecnom zriadení v znení neskorších predpisov, § 15 zákona č. 42/1994 Z. z. o civilnej ochrane obyvateľstva v znení neskorších predpisov a zákon č. 7/2010 o ochrane pred povodňami v znení neskorších predpisov
3) § 47 a § 48 zákona č. 372/1990 Zb. o priestupkoch v znení neskorších predpisov